  Виталий Пронин Вормонэз дуронэ геройлыко пыриськем городъёс «Город трудовой доблести» ним басьтыны быгато туэ юнматэм федерал законъя. Таӵе ним понна нюръяське Ижкар но. Удмуртилэн шоркарезлы «Город трудовой доблести» ним мед сётозы шуыса, мылкыдэз верано 1-тӥ июлёзь. Бланке гожтӥськыны луэ, Конституцие воштонъёс пыртонъя куара сётыку но. Ижкарлы дано ним сётӥзы ке, городамы буре ваён стела пуктозы. Ижкарлэн йырыз Олег Бекмеметьев оскытӥз: малпан быдэсмиз ке, стелаез интыялозы сыӵе районэ, кытысь тужгес трос калык Ижлы дано ним сётон понна дурбасьтӥз. Та дырлы мукетъёссэ азьпалто Октябрьской районысь улӥсьёс. Анастасия Шумилова Теги: Ижкар  